**Bezpečnostná rada Organizácie Spojených národov** (angl. *United Nations Security Council*) je orgán OSN poverený udržiavaním medzinárodného mieru a bezpečnosti. Zatiaľ čo uznesenia ostatných orgánov OSN sú pre členské štáty OSN len odporúčacie, uznesenia Bezpečnostnej rady sú záväzné a rada si ich splnenie môže vynútiť aj silou. Uznesenia rady sú známe ako Rezolúcie OSN. Slovensko bolo naposledy nestálym členom v období od 1. januára 2006 a v rámci svojho postu zorganizovala a iniciovala vytvorenie skupiny *Priatelia OSN pre reformu bezpečnostného sektora*. Slovensko v súčasnosti podľa pravidiel nie je nestálym členom Bezpečnostnej rady OSN, ale naďalej predsedá tejto skupine. Cieľom reformy bezpečnostného sektora je naplniť potreby modernizácie OSN.

Úloha
-----

Do kompetencie Bezpečnostnej rady patrí:

* zachovávanie mieru vo svete
* riešenie sporov a konfliktov
* úprava zbrojenia
* používanie sankcií voči narušiteľom
* podnikanie vojenských akcií proti agresorom
* navrhovanie kandidáta na post Generálneho tajomníka OSN
* spolu s Valným zhromaždením OSN zvolenie sudcu Medzinárodného súdneho dvora
* predkladanie správ o svojej činnosti Valnému zhromaždeniu OSN

Členovia
--------

Stáli a nestáli členovia BR OSN
Rada má 15 členov, 5 stálych, určených na konci druhej svetovej vojny, a 10 nestálych členov, ktorí sú volení Valným zhromaždením OSN na funkčné obdobie dvoch rokov, ktoré začína vždy 1. januára.

### Stáli členovia

Päť stálych členov predstavovalo víťazné mocnosti na konci druhej svetovej vojny. Pôvodne to boli:

* Taiwan  Čínska republika
* Francúzsko Francúzsko
* Sovietsky zväz Sovietsky zväz
* USA USA
* Spojené kráľovstvo Spojené kráľovstvo

Čína bola pôvodne v OSN reprezentovaná Čínskou republikou na Taiwane, od roku 1971 je Čína v OSN (a teda aj v Bezpečnostnej rade) zastúpená Čínskou ľudovou republikou (pevninská Čína).

Po rozpade ZSSR v roku 1991 zastáva pozíciu stáleho člena v Bezpečnostnej rade Rusko.

Súčasní stáli členovia sú teda:

* Čína Čína
* Francúzsko Francúzsko
* Rusko Rusko
* USA USA
* Spojené kráľovstvo Spojené kráľovstvo

Každý zo stálych členov Bezpečnostnej rady má právo veta, ktorým môže zablokovať akékoľvek rozhodnutie OSN. Toto právo nie je možné obísť.

### Nestáli členovia

Desiatich nestálych členov volí Valné zhromaždenie OSN na funkčné obdobie dvoch rokov, ktoré začína vždy 1. januára, kedy sa polovica nestálych členov vymení. Každá z piatich regionálnych skupín OSN (Afrika, Ázia, Latinská Amerika a Karibik, Západná Európa a Východná Európa) zvolí zo svojho regiónu jeden alebo viac štátov, ktorí sú následne potvrdení Valným zhromaždením. Afrika má v Bezpečnostnej rade 3 členov, Ázia, Latinská Amerika a Karibik a Západná Európa majú po dvoch členov a Východná Európa jedného člena. V rade musí byť stále arabský štát, volený striedavo z Afriky a Ázie. Žiadny štát nemôže byť do Bezpečnostnej rady zvolený dvakrát za sebou, vždy nasleduje minimálne jednoročná prestávka.

Aktuálni nestáli členovia Bezpečnostnej rady (v roku 2019):

1. Belgicko Belgicko (Západná Európa)
2. Dominikánska republika Dominikánska republika (Latinská Amerika a Karibik)
3. Indonézia Indonézia (Ázia-Pacifik)
4. Južná Afrika Južná Afrika (Afrika)
5. Kuvajt Kuvajt (Ázia-Pacifik)
6. Nemecko Nemecko (Západná Európa)
7. Peru Peru (Latinská Amerika a Karibik)
8. Pobrežie Slonoviny Pobrežie Slonoviny (Afrika)
9. Poľsko Poľsko (Východná Európa)
10. Rovníková Guinea Rovníková Guinea (Afrika)

Referencie
----------

1. ↑   *Current Members* [online]. un.org, [cit. 2019-10-11]. Dostupné online.

Pozri aj
--------

* Zoznam členov Bezpečnostnej rady OSN

Iné projekty
------------

Commons
* Spolupracuj na Commons Commons ponúka multimediálne súbory na tému **Bezpečnostná rada Organizácie Spojených národov**

Externý odkaz
-------------

* Bezpečnostná rada OSN – oficiálna stránka

| * z
* d
* u
 Organizácia Spojených národov (OSN) |
| --- |
| Dejiny | Charta OSN | Flag of the United Nations |
| Členovia | Členské štáty ·  Pozorovatelia |
| Systém OSN | Valné zhromaždenie ·  Bezpečnostná rada ·  Ekonomická a sociálna rada ·  Úrad generálneho tajomníka ·  Poručenská rada ·  Medzinárodný súdny dvor |
| Programy, fondy a agentúry | FAO ·  IAEA ·  ICAO ·  ILO ·  IPCC ·  ITU ·  UNCTAD ·  UNDCP ·  UNDP ·  UNEP ·  UNESCO  ·  UNFIP  ·  UNFPA ·  UNHCR ·  UNHRC ·  UN-HABITAT ·  UNICEF ·  UNRWA ·  UPU ·  WFP ·  WHO ·  WMO |
| Rezolúcie OSN | Valného zhromaždenia ·  Bezpečnostnej rady |